open-index/open-wikipedia-markdown huggingface dataset:
Julio Argentino Roca

**Chulijas Archentino Roka** (*Alejo Julio Argentino Roca Paz*;  1843 m. liepos 17 d., Tukumane –  1914 m. spalio 19 d., Buenos Airėse) – Argentinos armijos generolas ir prezidentas (1880–1886 m. ir 1898–1904 m.).

Chulijas Roka gimė Tukumano mieste, čia garsioje šeimoje. Užbaigė valstybinį koledžą Konsepsion del Urugvajaus mieste. Būdamas 15 metų įstojo į Argentinos Konfederacijos armiją. Dar būdamas paaugliu, Roka tapo jaunosios artilerijos karininku ir kariavo Buenos Airių apylinkėse. 1865–1870 m. kariavo Trigubo Aljanso kare prieš Paragvajų. Po generolo José M. Arredondo sukilimo numalšinimo, prezidentas Aveljaneda Rokai suteikė generolo laipsnį. 1877 m. jis tapo karo ministru. Roka susidūrė su indėnų pasipriešinimu Patagonijoje. 1878–1879 m. vykdytų kampanijų prieš indėnus metu, nužudyta apie 1250 vietinių gyventojų ir dar apie 3000 paimta į nelaisvę. Dėl šios sėkmingos kampanijos, prezidentas Aveljaneda Roką pasirinko savo įpėdiniu.

1880 m. spalio 12 d. Roka pradėjo savo, kaip prezidento, darbą. Prezidentas ėmė vykdyti aktyvią federalistinę politiką. Nacionalizuota dalis bažnyčios turto ir perimtos kai kurios jos funkcijos (pvz, gyventojų registravimas, švietimas). Dėl to pašlijo Argentinos ir Vatikano santykiai. Ekonomika perėjo į valstybės kontrolę. Didelė imigracija padėjo išlaikyti aukštą ekonominį lygį. Tačiau buvo labai išsikerojusi korupcija. 1886 m. buvo surengtas pasikėsinimas prieš Chuliją Roką.

Pasibaigus kadencijai, Roka tapo senatoriumi ir vidaus reikalų ministru. 1895 m. prezidentu tapus José Evaristo Uriburu, Roka tapo senato prezidentu. Jis dukart pavadavo ir sergantį prezidentą. 1897 m. *Partido Autonomista Nacional* partija leido Rokai kandidatuoti į prezidentus antrą kartą. 1898 m. spalio 12 d. jis be konkurencijos vėl tapo Argentinos vadovu. 1901–1902 m. Argentina įsivėlė į sienų konfliktą su Čile. Jo kadencija baigėsi 1904 m.

1912–1914 m. Roka buvo ypatinguoju ambasadoriumi Brazilijoje.

|-
Svetimi (filmas)

**Svetimi** () – 1986 JAV mokslinės fantastikos filmas. Kinematografija – Adrian Biddle. Leidėjas – 20th Century Fox. Filmas yra 1979 metų filmo Svetimas tęsinys. 1992 m. sukurta trečioji dalis Svetimas 3. Pagrindinį vaidmenį kaip ir pirmoje dalyje atlieka Sigourney Weave vaidinanti Ellen Ripley. Šioje dalyje Ripley toliau kovoja su agresyviais ateiviais naujoje žmonių kolonijoje, kurioje nusileido po 57 metų kelionės gelbėjimosi kapsule.

## Aktoriai
Svetimi

**Svetimi** gali reikšti:
* Svetimas 2: Svetimi – filmas;
* Svetimi – serialo „Nemylimi“ tęsinys.
Voyager 2

**Voyager 2** – bepilotis tarpplanetinis JAV kosminių tyrimų programos „Voyager“ erdvėlaivis. Paleistas 1977 m. rugpjūčio 20 d. „Voyager 2“ yra identiškas kitam programos „Voyager“ kosminiam aparatui „Voyager 1“, tačiau „Voyager 2“, kitaip nei „Voyager 1“, trajektorija buvo šiek tiek kitokia ir jis skriejo mažesniu greičiu, todėl galėjo tirti ne tik Jupiterį ir Saturną, bet ir Uraną, ir Neptūną. Visgi dėl šių pakeitimų „Voyager 2“, kitaip nei „Voyager 1“, negalėjo iš arčiau ištirti Titano.

„Voyager 2“, ko gero, yra pats produktyviausias kosminis laivas, paleistas iš Žemės, aplankęs net keturias planetas, jų palydovus ir tapęs pavyzdžiu kitiems bepiločiams skrydžiams, kaip „Galileo“ ar „Cassini-Huygens“. „Voyager 2“ veikia iki šiol. 2010 m. rugpjūtį „Voyager 2“ buvo 93 AV atstumu nuo Saulės. Apie 2012 m. „Voyager 2“ pradės trūkti energijos jo antenų orientacijai palaikyti (tuomet nutrūks radijo ryšys su kosminiu aparatu). „Voyager 2“ energijos ištekliai turėtų visiškai baigtis apie 2020 m.

2015 m. erdvėlaivis nuo Saulės buvo nutolęs 14,2 milijardo kilometrų. Nepaisant atstumo, informacija vis dar pasiekia NASA mokslininkus – šviesos greičiu keliaujantis signalas iš „Voyager 2“ Žemę pasiekia per 13 val.

2018 m. lapkričio 5 d. erdvėlaivis pasiekė tarpžvaigždinę erdvę ir nuo Saulės buvo 17,9 milijardų kilometrų atstumu. Tuo metu „Voyager 2“ pradėjo pirmuosius tarpžvaigždinės plazmos tankio ir temperatūros tyrimus.

## Šaltiniai
LAF

**LAF** gali reikšti:

* Lietuvių aktyvistų frontas – antisovietinio pasipriešinimo organizacija, veikusi 1940–1941 m, parengusi ir įvykdžiusi 1941 m. Birželio sukilimą.
* Lietuvos ateities forumas – Lietuvos politinė organizacija, aktyviai veikusi 1991 m. vasarą.
Evita (filmas)

**Evita** () – 1996 m. drama, sukurta pagal Andrew Lloyd Webber muzikinį kūrinį „Evita“ ir Evos Perón biografiją. Filmas išleistas 1996 m. gruodžio 14 d. Filmą lydėjo finansinė sėkmė – pasauliniu mastu jis uždirbo 141 mln. JAV dol.

Filmas buvo palankiai įvertintas kritikų. Nominuotas 5 Oskarams ir laimėjo Oskarą už geriausią dainą. Filmas „Evita“ taip pat nominuotas 5 Auksiniams gaubliams, iš kurių laimėjo 3.

Filme vaizduojama Argentinos prezidento Chuano Perono žmonos Evos Duarte biografija: nuo jaunystės dienų iki tapimo svarbia šalies politine veikėja. Vaizduojamas to meto Argentinos politinis ir socialinis kontekstas.

## Pasaulio rekordas
Madonna pateko į Gineso rekordų knygą kaip asmuo daugiausiai pakeitęs drabužių vieno filmo metu. Ligi tol rekordas priklausė Elizabeth Taylor už 1963 m. filmą „Kleopatra“, kuriame ji pakeitė 65 apdarus. Madonna pakeitė drabužius 85 kartus (įskaitant 39 kepures, 45 poras batų ir 56 poras auskarų).

## Aktoriai
: *Aktorius – vaidmuo*
* Madonna – Eva Perón
* Antonio Banderas – Če
* Jonathan Pryce – Juan Perón
* Jimmy Nail – Agustín Magaldi
* Peter Hughes – Francisco Franco

## Šaltiniai
Pirmoji Chunta

**Pirmoji Chunta** () – pirmoji argentiniečių suformuota valdžia po Gegužės Revoliucijos. Valdžia buvo įsikūrusi vadinamajame „forte“ (*El Fuerte*), kuris iki 1776 m. buvo naudojamas kaip vicekaralių rezidencija. Šioje vietoje iškilo Casa Rosada.

## Pagrindiniai Chuntos principai:
* tautos suverinitetas
* atstovavimo ir federalizmo principai
* valdžios pasiskirstymas ir mandatų terminų sudarymas
* valdžios veiksmų publikavimas

## Pirmosios Chuntos nariai
**Prezidentas**
:* Cornelio Saavedra

**Sekretoriai**:
:* Mariano Moreno
:* Juan José Paso

**Balsuotojai**
:* Manuel Alberti
:* Miguel de Azcuenaga
:* Manuel Belgrano
:* Juan José Castelli
:* Domingo Matheu
:* Juan Larrea

Chunta veikė Ispanijos karaliaus Ferdinando VII vardu, tačiau kai kurie nariai siekė atsiriboti nuo ispanų valdymo ir veikti Argentinos vardu.

## Trukmė
Sudaryta 1810 m. gegužės 25 d. Veikė iki tų pačių metų gruodžio 18 d. kai ją pakeitė Didžioji Chunta.

## Veiksmai
* Provincijos pakviestos deleguoti savo narius į Kongresą
* Sudarytas propagandinis laikraštis *La Gazeta de Buenos Aires*
* Įkurta Viešoji Biblioteka ir pradėtas pradinio išsilavinimo skatinimas
* Atkreiptas dėmesys į indėnų socialinę ir sveikatos būklę
* Sudaryta armija ir karinis laivynas
* Atidarytas karo ir prekybos departamentas
* Atidaryta karinė matematikos mokykla
* Atidaryti nauji prekybiniai uostai
* Pradėtas remti žemių pardavinėjimas pasienio teritorijose
* Įsakyta sulaikyti vicekaralių Baltasar Hidalgo de Cisneros
* Mariano Moreno išsiųstas į diplomatinę misiją į Londoną
Pagoda

**Pagoda** – budistų memorialinis statinys ir relikvijų saugykla.

Daugiaaukščio bokšto formos, kvadrato arba aštuonkampio plano pastatas, kurio tarpsnius (aukštus) vieną nuo kito skiria išsikišę karnizai (dažniausiai ant jų kabinami ornamentus primenantys varpeliai), drožinėti kronšteinai, o viršūnę užbaigia smailė. Statytos iš medžio, akmens, plytų, dekoruotos polichromija, auksu, drožiniais.

Pagodos pradėtos statyti I a. Kinijoje, kaip pastato tipas susiklostė VII–X amžiuje. Paplito Japonijoje, Korėjoje, Nepale, Vietname ir kitose Azijos šalyse. XVIII a. Europos parkuose paplito pagodų pavidalo paviljonai, pvz., Kew parke prie Londono.

Daugelis pagodų buvo pastatytos religiniais tikslais, dėl to dažnai yra šventyklų kompleksų dalis arba netoli jų. Tokie pastatai buvo statomi ne tik religiniais tikslais, bet ir teritorijų apžvalgai, taip pat navigaciniams tikslams. Pirmosios kinų pagodos buvo medinės, tačiau kadangi ten laikyti vertingi budistiniai raštai, todėl netrukus jos pradėtos statyti iš akmens. Pirmame aukšte paprastai yra pagrindinis Budos atvaizdas, o kituose aukštuose statulėlių grupės arba centrinė kolona, į kurią yra įmūrytos relikvijos.

## Kilmė
Šiuolaikinės pagodos evoliucionavo iš indiškų stūpų, pusapskritimio formos žemės kalvos, kur buvo laikomos ir garbinamos šventosios relikvijos. Kartu su budizmu stūpos paplito po visą Aziją, o jų struktūra keitėsi pagal vietines architektūrines tradicijas. Kinijoje ant stūpų pradėti statyti skėčio pavidalo antstatai, o iš čia tokio tipo pastatai paplito į Vietnamą, Japoniją ir Korėją.

## Šaltiniai
Analitinė filosofija

**Analitinė filosofija** – loginės analizės ir lingvistinės filosofijos krypčių visuma. Analizuoja kalbą remdamasi matematiniais ir loginiais metodais. Tiria kalbos prasmę ir kaip išvengti beprasmybių kalboje. Šiuolaikinėje filosofijoje nagrinėjamos ne tik kalbos, bet ir mokslo filosofijos problemos. Skyla į loginį empirizmą ir lingvistinę filosofiją.

Analitinei filosofijai atsirasti impulsą davė loginis pozityvizmas. Žymiausias jo atstovas Rudolfas Karnapas XX amžiaus trečiajame dešimtmetyje suformulavo mokslo kalbos, paremtos empirizmu, kūrimo programą. Liudvikas Vitgenšteinas, Bertranas Raselas, Džordžas Edvardas Muras šią programą performulavo; atsisakė empirizmo, siekė tik logikos ir matematikos priemonėmis griežtinti kalbą.

## Šaltiniai
Katarai

**Katarai** (, iš  'švarus') arba **albigiečiai** (pagal Albi miestą) – krikščionybės atmainos XI–XIV amžiuje pietų Prancūzijoje, šiaurės Italijoje, katalikų bažnyčios pripažintos erezija, išpažinėjai.
 
Katarai ragino grįžti prie ankstyvųjų krikščionybės principų, skelbė neturto, asketizmo idėjas. Nepripažino sakramentų. Teigė, kad Dievas (Parakletas) sukūręs tik dvasinį pasaulį, o žemiškąjį – Šėtonas (Demiurgas). Katarai, skirtingai nei katalikiška viduramžių Europa, tikėjo dvasinio žmogaus išgelbėjimo svarba. Anot jų, pasaulyje viešpatauja prievarta, mirtis ir kančios, nes jis pavergtas piktojo. Albigiečiai reikalavo naikinti bažnyčios žemėvaldą, dešimtinę, indulgencijas. Siekė turtinės lygybės. Albigiečiai tikėjo žmogaus reinkarnacija.

Daugumą šio judėjimo sudarė neturtingieji, nekilmingieji riteriai, taip pat buvo ir keletas kilmingųjų, tokių kaip Vilhelmas IX, Reimondas VI ir kiti.

Popiežius Inocentas III prieš juos paskelbė kryžiaus žygį (1209–1229), kuriuo prasidėjo Albigiečių karai, trukę nuo 1209 iki 1229 m. Per šiuos žygius buvo sunaikinta apie 500 000 vyrų, moterų ir vaikų, kurie nesutiko būti pakrikšyti ir tarnauti Romos katalikų bažnyčiai. Šimtai katarų mažesniuose miestuose buvo sudeginti. Kiekviena mergaitė nuo 12 m. ir kiekvienas berniukas nuo 14 m. amžiaus buvo apklausiami dėl šio tikėjimo. Teisėjai jiems palikdavo tik vieną pasirinkimą: išsižadėti savo tikėjimo arba mirti. Didesnioji jų dalis pasirinkdavo baisią mirtį liepsnose. Katarai inkvizicijos galutinai užgniaužti XIV amžiaus pabaigoje.

## Išnašos

## Nuorodos
* Katarai
Abakano kalnagūbris

**Abakano kalnagūbris** () – kalnagūbris esantis Rytų Sibiro pietvakarinėje dalyje, patenkantis į Vakarų Sajano sudėtį. Didžioji dalis plyti Chakasijoje, patenka į Kemerovo sritį ir Altajaus Respubliką. Kalnagūbris yra Kuznecko Alatau aukštumų tęsinys, pietuose susijungiantis su Korbu kalnagūbriu Altajuje. Klimatas – kontinentinis, su šalta, snieginga žiema ir gana šiltomis vasaromis. Kalnuotoje kalnagūbrio dalyje per metus iškrenta iki 1500 mm kritulių. Kai kuriuose golcuose sniegas išbūna visą vasarą.

Kalnagūbris plyti pietrytiniame Kuznecko įdubos pakraštyje, yra Abakano (Jenisiejaus baseinas), Tomės, Mras-Su ir Lebedės (Obės baseinas) upių vandenskyroje.

Abakanas iš šiaurės rytų į pietvakarius driekiasi apie 300 km. Vidutinis aukštis – 1400–1700 m virš jūros lygio. Aukščiausias taškas – 1984 m (bevardė Čočeko kalnagūbrio viršūnė). Antra pagal aukštį viršūnė – Didysis Atalykas (1900 m). Kitos reikšmingesnės viršūnės – Didžioji Koltaiga (1883 m), Mažoji Koltaiga (1770 m).

Kalnagūbris susiformavęs iš metamorfinių ir vulkaninių uolienų (granito, gabro, diorito intruzijos). Reljefas stipriai raižytas, šlaituose (žemiau 1705 m) – tamsi taiga (kėniai, eglės, sibirinės pušys), aukščiau – aukštikalnių tundra.

Kalnagūbrio atšaka – Azyrtalas.

## Turizmas
Abakano kalnagūbryje nėra išsiskiriančių viršūnių ir kalnų perėjų. Aukščiausi kalnagūbrio taškai įtraukti į 2-3 sudėtingumo kategorijos pėsčiųjų ir slidininkų maršrutus. 4 kategorijos pėsčiųjų maršrutai dažnai baigiasi plaukimu Abakano upe ir jos intakais. Abakano kalnagūbris dažnai lankomas vandens turistų, nes jį kerta trumpiausias maršrutas nuo Teleckojės ežero iki Didžiojo Abakano aukštupio.

## Šaltiniai
* Didžioji tarybinė enciklopedija
Asketizmas

**Asketizmas, askezė** ( iš ασκεω *askeo* – „lavintis, stropiai dirbti“) – etinė žmogaus pozicija, dėl įvairių priežasčių, sąmoningai atsisakant malonumų. Paprastai susijęs su dvasine praktika (vienuolyste, atsiskyrimu, taip pat koncentracija ir meditacija), nors pasitaiko atvejų, kai asketizmą nulemia filosofinės pažiūros arba tiesiog auklėjimas (nors pats asmuo gali būti visiškai nereligingas).

Askeze siekiama apmalšinti troškimus, nesileisti valdomam juslių, pasiekti aukštesnių tikslų, dvasinio nušvitimo, vidinės harmonijos, ramybės, nesimėgaujant fiziniais malonumais. Asketai paprastai atsisako lytinių santykių (celibatas), apriboja maistą (badavimas, vegetarizmas, saldumynų, alkoholio nevartojimas), atsisako socialinio gyvenimo, pramogavimo, tramdo emocijas (pvz., juoką, džiūgavimą), vengia neskaisčių minčių.

## Religinis asketizmas
Dėl religinių idealų visiškai atsisakoma kūno ir nereliginių malonumų. Pasireiškia kūno marinimu, maldomis, plakimusi, kartais net nukryžiavimu.

Asketizmą propagavo dauguma misterinių kultų, tokių kaip Mitros, Ačio, Kibelės, taip pat kai kurios senovės Graikijos filosofinės mokyklos: pitagoriečiai, orfikai, cinikai, stoikai. Taip pat paplitęs didesnėse religijose: hinduizme, budizme, džainizme, judaizme, krikščionybėje.

Viena asketizmo pasireiškimo formų yra vienuolynai.

Asketizmo problemas nagrinėja – asketika.

## Taip pat skaitykite
* Atsiskyrėlis
* Dorovė
* Savižala
Danijos vėliava

Valstybinė **[[Danija|Danijos]] [[vėliava]]** – vadinama **Dannebrog** – raudoname fone baltas skandinaviškas kryžius. Vėliau skandinavišką kryžių paveldėjo kitos šiaurės šalys: Švedija, Norvegija, Suomija ir Islandija. Danijos – Norvegijos sąjungos metu ši vėliava buvo ir Norvegijos vėliava iki 1821 metais Norvegija patvirtino savo vėliavą.

Danijos vėliava yra seniausiai nepakitusi naudojama vėliava. Manoma, kad ją pradėta naudoti jau XIV a.

## Legenda

Pasak legendos, 1219 metų birželio 15 dieną per *Lyndanisse* mūšį (dar žinomas kaip *Valdemar mūšis* (dan. *Volmerslaget*) netoli *Lyndanisse* (dab. Talinas, Estija) prasisklaidžius debesims danguje atsirado vėliava. Šis ženklas nulėmė Danijos kariuomenės pergalę prieš estus.

## Nuorodos
* Danijos vėliava (anglų k.) 
* Danijos vėliava (anglų k.)
* Vexilla-Mundi
Over the Edge

**Over the Edge** – vaidmenų žaidimas, sukurtas Jonathan Tweet ir Robin Laws bei leidžiamas Atlas Games.

Žaidimo veiksmas vyksta paslaptingoje *Al Amarjos* saloje Viduržemio jūroje. Pasaulio esmę sudaro įvairiausios sąmokslo teorijos.

## Nuorodos
* Oficiali žaidimo svetainė
Liucijus Želigovskis

**Liucijanas Želigovskis** (, 1865 m. spalio 17 d. – 1947 m. liepos 9 d.) – Lenkijos karo veikėjas, generolas.

## Biografija
Gimė Sikūnės kaime, Ašmenos apskrityje, 1935 m. lenkų valdžia kaimą Želigovskio garbei pervadino į Želigovo. Mokėsi Vilniaus gimnazijoje. Baigęs karininkų mokyklą, 1885 m. įstojo į Rusijos kariuomenę, kovėsi Rusijos-Japonijos kare ir Pirmame pasauliniame kare. 1917 m. organizavo Lenkijos kariuomenę.

1920 m. spalio 8 d. pradėjo inscenizuotą Želigovskio maištą, jo vadovaujama lenkų kariuomenė spalio 9 d. užėmė Vilnių ir Vilniaus kraštą. 1920–1922 m. buvo Vidurinės Lietuvos kariuomenės vyriausiasis vadas, 1925–1926 m. Lenkijos karo ministras. 1935–1939 m. buvo Lenkijos seimo narys. Mirė Londone. Palaikai palaidoti karių kapinėse Varšuvoje.
Atosa

**Atosa** (senąja persų kalba Hutausa, graikų Atossa, , g. prieš 550 – m. 475 m. pr. m. e.) – persų karalienė 550 – 475 m. pr. m. e.

Nors yra labai mažai žinoma ir apie jos kilmę, teigiama, kad ji kilus iš tikinčių Zoroastra šeimos, nes religijoj minima Atosa yra mitinis veikėjas.

Kyro Didžiojo duktė ir pusseserė Kambizui II. Kambizas norėjo ją vesti, nors prieš tai nebuvo panašaus atvejo Persijos istorijoje. Kambizą nuo to atkalbėjo jo patarėjai. Todėl Atosą vedė Smerdis, kuris nuvertė Kambizą. 522 m. pr. m. e. Atosa tapo Darijaus I(nuvertusio Smerdį) žmona.

Vienas iš jų vaikų buvo Kserksas I. Abejojama ar Atosa mirė (kaip sakoma nuo krūties vėžio) prieš Kserkso I iškilimą, ar(remiantis Herodotu) ji gyveno ir jo valdymo metu.

Herodotas teigia, kad Atosa labiau mėgusi graikų, o ne persų vergus.

Aischilo tragedijos „Persai“ pagrindinė veikėja.
Amedeo Avogadro

**Amadėjus Avogadras** (*Lorenzo Romano Amedeo Carlo Avogadro di Quaregna e Cerreto*; 1776 m. rugpjūčio 9 d. Turine – 1856 m. liepos 9 d. Turine) – italų fizikas ir chemikas, Turino mokslų akademijos narys. A. Avogadras laikomas molekulinės medžiagos teorijos kūrėju.

1806 m. dirbo repetitoriumi Turino licėjuje, o 1809 m. tapo Verčelio miesto licėjaus fizikos dėstytoju. Nuo 1820 m. iki mirties buvo Turino universiteto matematinės fizikos profesoriumi.

1820–1822 m. ir 1834–1850 m. Turino universitete dėstė matematiką ir fiziką. A. Avogadaras tyrinėjo elektrą, medžiagų šilumos talpumą, kapiliarumą.

Kėlė hipotezę, kad dujų molekulės sudarytos iš atomų. Suformulavo idealiųjų dujų dėsnį žinomą, kaip Avogadro dėsnis. Savo teoriją paskelbė 1811 m. (*Journal de Physique par Delametherie*).

1787 m. vedė Feličitą Maze, kartu susilaukė 6 vaikų. Buvo darbštus, uždaras žmogus. Visą gyvenimą gyvenęs Turine, ten ir mirė.

## Šaltiniai
Jėgos impulsas

**Jėgos impulsas** – poveikis, kūno absorbuojamas per laiką  \Delta t \,. Per tą laiko tarpą jėga nepasikeičia. Sugertas jėgos impulsas priverčia kūną pakeisti judėjimo kiekį. Jis pakinta tiek, kokį jėgos impulsą sugeria kūnas

\mathbf{p}-\mathbf{p}_0=\mathbf{F}^{(e)}(t_1-t_0).

Visgi dažniausiai jėga kinta bėgant laikui, t. y. \mathbf{F}^{(e)}=\mathbf{f}(t). Nagrinėdami judėjimo kiekio kitimą per labai trumpus laiko intervalus \Delta t_i=t_i-t_{i-1} \,, tokius, per kuriuos jėga nespėtų pasikeisti, galime aprašyti kūno konfigūraciją visiškai tiksliai. Tarkime, kad turime nenutrūkstamą tokių laiko intervalų grandinę nuo \Delta t_1 \, iki \Delta t_n \,, tada

\mathbf{p}_1-\mathbf{p}_0=\mathbf{F}_1^{(e)}(t_1-t_0)

\mathbf{p}_2-\mathbf{p}_1=\mathbf{F}_2^{(e)}(t_2-t_1)

... \,

\mathbf{p}_n-\mathbf{p}_{n-1}=\mathbf{F}_n^{(e)}(t_n-t_{n-1})

Sudėję atskirai kairiąsias ir dešiniąsias lygybių puses gauname

\mathbf{p}_1-\mathbf{p}_0+\mathbf{p}_2-\mathbf{p}_1+...+\mathbf{p}_n-\mathbf{p}_{n-1}=\mathbf{F}_1^{(e)}\Delta t_1+\mathbf{F}_2^{(e)}\Delta t_2+...+\mathbf{F}_n^{(e)}\Delta t_n,

o pertvarkę paskutiniąją lygybę –

\mathbf{p}_n-\mathbf{p}_0=\sum_{i=1}^n\mathbf{F}_i^{(e)}\Delta t_i.

Jeigu tie laiko intervalai be galo maži, tai

\lim_{\Delta t_i \rightarrow 0} \sum_{i=1}^n\mathbf{F}_i^{(e)}\Delta t_i=\int_{t_0}^{t}\mathbf{F}^{(e)} (t) dt.

Jėgos impulsą, vadinasi, ir kūno judėjimo kiekio pokytį galima tiksliai nustatyti ir jėgai kintant bėgant laikui. Tam reikia žinoti pagal kokį dėsnį jėga kinta, t. y. \mathbf{F}^{(e)}=\mathbf{f}(t) ir integruoti tą funkciją pagal laiką pradedant ir baigiant dominančiais laiko momentais *t*0, *t*.

Taigi judėjimo kiekis, kurį įgyja kūnas priklauso ne tik nuo jėgos dydžio, bet ir nuo jos veikimo trukmės. Jeigu lėtai tempti už siūlo – tai nutrūks (1) siūlas, nes, kai svarstis buvo ramybės būsenoje: **P** = **T**1 − **T**2, taigi **T**1 > **T**2 . Jeigu didžiausias įtempimas, kurį gali atlaikyti siūlas nenutrūkęs **T**0, tai lėtai traukiant svarstis pradės judėti ir atsiras papildomas jėgos impulsas, kuris su mūsų tempimo jėga viršys **T**0 ir nutruks (1) siūlas, jei trauksime staigiai, tai svarstis bus veikiamas jėgos trumpiau ir todėl bus nutrauktas (2) siūlas.
Laisvo stiliaus vaidmenų žaidimai

**Laisvo stiliaus vaidmenų žaidimai** () – vaidmenų žaidimai, naudojantys minimaliai taisyklių arba nenaudojantys jų visai. Jie yra tarpiniai tarp įprastų vaidmenų žaidimų ir improvizacinio teatro.

## Žaidimas

Žaidėjai paprastai turi informaciją apie savo veikėjų asmenybes, gyvenimo istorijas, tikslus ir motyvus, pomėgius ir kt., gali turėti ir įvairių konkrečių savybių aprašymus, tačiau ne skaitine reikšme. Pavyzdžiui: labai protingas; pasižymi jėga; garsus dėl savo taiklumo ir panašiai.

Veiksmų pasisekimą žaidimo meistras gali nustatyti keliais būdais:

* Laisva nuožiūra, atsižvelgdamas į tai, kokia kvestionuojamo veiksmo pabaiga geriausiai dera prie istorijos, aplinkybių ir scenarijaus.
* Įvairiais paprastais atsitiktinumo imitavimais: monetos metimas, akmuo, žirklės, popierius žaidimu, kortomis. Taip pat gali naudoti ir kauliukus.

## Taip pat skaitykite
* The Window
Iniciatyva (RPG)

**Iniciatyva** vaidmenų žaidimuose – veikėjų charakteristika, nusakanti veiksmų pirmumą. Didžiausią iniciatyvą turintys veikėjai savo veiksmus atlieka pirmieji. Ši charakteristika yra ypač svarbi kovinėse ar potencialiai kovinėse situacijose, kitur kiek mažiau.

Priklausomai nuo konkrečios vaidmenų žaidimo sistemos, egzistuoja įvairūs būdai nustatyti veikėjo iniciatyvą:

* Visi žaidėjai meta kauliukus. Veiksmų tvarka apsprendžiama pagal metimų rezultatus: išmetęs daugiausiai eina pirmas, išmetęs antrą didžiausią skaičių – antras, ir taip toliau.
* Iniciatyva yra statinis dydis, užrašytas veikėjo lape. Turintis didžiausią iniciatyvą eina pirmas, antrą didžiausią – antras ir taip toliau.
* Iniciatyva yra dydis, užrašytas veikėjo lape. Žaidėjai meta kauliukus, testuodami iniciatyvą taip pat, kaip bet kokį kitą veiksmą (konkreti mechanika priklauso nuo sistemos). Veikėjas su geriausiu rezultatu eina pirmas ir taip toliau.

Jei iniciatyva apsprendžiama kuriuo nors iš būdų naudojant kauliukus, dažnai prie metimų taikomi priedai ir baudos. Pavyzdžiui, jei grupė veikėjų laukia pasaloje prie kelio, netikėtai užpuolę nieko neįtarusius keleivius jie turės didesnę iniciatyvą. Kautynėse veikėjai, besikaunantys lengvais ginklais gauna priedą prie iniciatyvos kauliuko metimo, o besikaunantys sunkiais ginklais gali gauti baudą iniciatyvai. Nuolatinius priedus turi tie veikėjai, kurių vikrumo (ar kita panaši) prigimtis yra žymiai didesnė nei vidutinė.

Kai kuriose sistemose, pavyzdžiui, Storytelling, aukščiausią iniciatyvą turintys žaidėjai deklaruoja savo veiksmus *paskutiniai*, tačiau įvykdo *pirmieji*. Tokiu būdu jie ne tik veikia pirmi, bet prieš apsispręsdami ką daryti, jau žino, ką darys kiti.
Trasa Montreal

Trasa **Montreal** (dar vadinama **Gilles Villeneuve**) – Formulės 1 trasa Monrealyje, Kvebeko provincijoje, Kanadoje. Joje vyksta Formulės 1 Kanados Grand Prix lenktynės.

## Istorija
Trasa pastatyta 1967, o lenktynės čia vyksta nuo 1978 m. Pradžioje vadinosi **Ile Notre-Dame in Montreal**. Vėliau, po žymaus Kanados Formulės - 1 lenktynininko Gilles Villeneuve žūties 1982 m. pavadinta jo vardu. Šioje trasoje 15 paskutiniame posūkyje prieš finišą yra patyrę avarijų daug lenktynininkų. Ant apsauginės sienelės yra užrašas „Sveiki atvykę į Kvebeka!“. Į ją 1999 m. lenktynių metu vienas paskui kitą yra atsitrenkę tuo metu važiavę Formulės 1 pasaulio čempionai Damon Hill, Michael Schumacher ir Jacques Villeneuve. Po lenktynių šiam posūkiui prigijo „Čempionų sienos“ pavadinimas.

2020 ir 2021 m. Kanados GP nevyko dėl COVID-19 pandemijos.

## Statistika

## Adresas
Bassin Olympique
Ile de Notre-Dame
Montreal
Quebec H2Y 3G7
Canada

## Išnašos

## Nuorodos
* www.f1db.com  
* www.f-1.lt (liet. k.)
Išvadavimo revoliucija (Argentina)

**Išvadavimo Revoliucija** (isp. *Revolución Libertadora*) – karinis perversmas, įvykęs 1955 m. rugsėjo 16 d. ir užbaigęs antrąją Chuano Perono kadenciją.

1946 m. į valdžią atėjęs Peronas kėlė ekonomiką, darė socialines reformas, todėl išlaikė darbininkų palankumą ir buvo perrinktas antrai kadencijai. Jį rėmė taip pat armija ir bažnyčia. Tačiau antrosios kadencijos metu vis labiau į diktatūrą linkstanti jo politika susilaukė aršios opozicijos. Labai pablogėjo Perono ir bažnyčios santykiai. 1955 m. jis prarado pasitikėjimą didžiojoje armijos dalyje. Atskirose provincijose prasidėjo sukilimai. Birželio 14 d. Kristaus Kūno ir Kraujo šventės metu surengta bažnyčios veikėjų demonstracija prieš Peroną. Birželio 16 d. karinė aviacija subombardavo Plaza de Mayo. Šios atakos metu žuvo ir buvo sužeista šimtai civilių. Tačiau darbininkai parėmė prezidentą.

Rugsėjo 16 d. prasidėjo revoliucija, vadovaujama generolo Eduardo Lonardi, generolo Pedro Eugenio Aramburu ir admirolo Isaac Rojas. Aktyviausi susirėmimai vyko Kordobos provincijoje, Bahija Blankos, La Platos ir Entre Rioso karinėse bazėse. Prasidėjo Mar del Platos ir Buenos Airių bombardavimas. Žuvo ar nukentėjo apie 200 žmonių. Šaliai atsidūrus ant pilietinio karo ribos, Peronas pasitraukė į Paragvajų. Rugsėjo 23 d. E. Lonardi pasiskelbė laikinuoju šalies vadovu.

Po revoliucijos buvo uždraustas Perono kultas – nuotraukų, raštų, dainų publikavimas. 1973 m. Peronas vėl grįžo į valdžią.
Viktoras Gediminas Gruodis

** Viktoras Gediminas Gruodis** (g. 1942 m. rugsėjo 11 d. Kaune) – lietuvių vadybininkas, verslininkas.

## Biografija
### Mokslai
* 1962 m. baigė Konektikuto universitetą.
* 1972 m. baigė Electrical Engineering Union koledžą.
### Darbas
* 1965–1967 m. – „Central Maine Power Co“ inžinierius.
* 1967–1980 m. – IBM kontrolierius.
* 1980–1991 m. – „Lustrelon“ prezidentas.
#### Lietuvoje
* 1991–2000 m. – Omnitel prezidentas.
* 2000–2004 m. – direktorių valdybos narys.
##### Visuomeninė veikla
* 1998–2004 m. – Dviračių federacijos prezidentas.

## Šaltiniai

## Nuorodos
* Ilgametis „Omnitel“ prezidentas Viktoras Gediminas Gruodis rems gabiausius Lietuvos studentus Universitas Vilnensis straipsnis;
* Stipendija įamžintas žmonos atminimas .
Vytautas Gruodis

**Vytautas Gruodis** (1930 m. – 2019 m. gegužės 17 d.) – lietuvių vadybininkas.

V. Gruodis gimė 1930 metais Lietuvoje. Antrojo pasaulinio karo metais pasitraukė į vakarus – daugiausia gyveno Kanadoje, taip pat Austrijoje, Argentinoje, Šveicarijoje ir Italijoje.

Prieš grįždamas į Lietuvą, V. Gruodis daugiau nei 30 metų dirbo aukščiausio lygio vadovu įvairiose plataus vartojimo prekių ir pramonei skirtų produktų gamybos sektoriaus įmonėse.

Lietuvai atgavus nepriklausomybę, V. Gruodis grįžo į Lietuvą. Nuo 1993 iki 1997 metų jis vadovavo Atviros Lietuvos fondui.

Vytautas Gruodis buvo ilgametis Lietuvos Eksporto ir importo plėtros agentūros (LEPA) vadovas. Vėliau – „Baltic Management Institute“ (BMI) generalinis direktorius ir valdybos pirmininkas. Nuo 2006 m. rugpjūčio mėn. „Vilniaus Akropolis“ valdybos narys

2001–2005 metais V. Gruodis dirbo Vytauto Didžiojo universiteto taryboje. 2009 metais jam suteiktas VDU garbės daktaro vardas. 2002 metais prezidentas Valdas Adamkus V. Gruodį apdovanojo LDK Gedimino ordino Komandoro kryžiumi.

## Šaltiniai
Kentrozauras

* *Kentrosaurus aethiopicus*
* *Kentrosaurus longispinus* (?)

**Kentrozauras** (*Kentrosaurus*) – stegozaurų šeimai priklausęs dinozauras. Gyveno vėlyvosios juros laikotarpiu Afrikoje.

## Išvaizda
Tai mažesnis už stegozaurą, apie 5 m ilgio dinozauras. Turėjo smulkius dantis, todėl nekramtytam maistui permalti rydavo akmenis (gastrolitus).

### Šarvai

Nuo sprando iki aukščiausio kupros taško ėjo dviguba kaulinių plokštelių eilė, toliau, nuo nugaros vidurio iki uodegos, plokštelės buvo virtusios iki 60&nbsp;cm ilgio dygliais. Užpultas dinozauras galėjo staiga švystelti spygliuota uodega ir taip apsiginti. Ilgi spygliai ties klubais teikė papildomą apsaugą.


Kentosaurus size comparison with human.png|Kentozauro palyginimas su žmogumi
Kentrosaurusberlin.jpg|Kentrozauro skeletas (*Kentrosaurus*)
Kentrozaur.jpg|Kentrozauro modelis

## Filogenetinis medis


## Šaltiniai
Trasa Mosport Park

Trasa **Mosport Park** (pilnas pavadinimas **Mosport International Raceway**) – Formulės 1 trasa šalia Bowmanville miestelio, Ontarijo provincijoje, Kanadoje. Joje iki 1977 vyko Formulės 1 Kanados Grand Prix lenktynės.
## Istorija
Apie 1950 sujungus užmiesčio kelius buvo padaryta trasa vietos lenktynėms. Jau 1961 vyko Ontarijo provincijos automobilių lenktynės, pritraukusio aplinkinių miestų žiūrovus. Patobulinus trasą 1967 joje įvyko pirmosios Formulės 1 Kanados Grand Prix lenktynės. Po paskutinių GP 1977 trasa buvo kelis kartus modifikuota ir pritaikyta kitoms auto bei motosporto lenktynėms.

## Statistika

## Adresas
3233 Concession Road #10
RR #5 Bowmanville
Ontario
L1C 3K6
Canada

## Nuorodos
* www.f1db.com  
* www.f-1.lt (liet. k.)
Scelidosaurus harrisonii

***Scelidosaurus harrisonii*** buvo vienas ankstyviausių paukščiadubenių dinozaurų, gyveno ankstyvosios juros laikotarpiu. Gali būti, kad tai ankstyvoji stegozauro forma. Liekanų rasta Europoje.

Ilgis – 4 m. Turėjo mažą galvą, bedantį snapą ir mažus dantis užpakalinėje žandikaulių dalyje. Sunkų kūną dengė nedidelės kaulinės plokštės su eilėmis spyglių, einančių nuo kaklo iki uodegos.

## Filogenetinis medis
Akropolis Group

**Akropolis Group, UAB **(iki 2010 m. UAB „Akropolis grupė“) – holdingo bendrovė, valdanti nekilnojamojo turto projektų vystymo ir nuomos paslaugų įmones Lietuvoje, Latvijoje.

## Istorija

2002 m. balandžio 26 d. Vilniuje atidarytas pirmasis prekybos ir pramogų centras „Akropolis“.

2004 m. Vilniaus „Akropolis“ buvo išplėstas ir tapo didžiausiu tokio pobūdžio objektu Baltijos šalyse. Po rekonstrukcijos plotas siekia beveik 110000 m². Veikia 243 parduotuvės.
 
2005 m. atidarytas daugiau nei 76 000 m² ploto Klaipėdos „Akropolis“, kuriame šiuo metu veikia 244 parduotuvės.

2007 m. „Akropolis“ atsidarė Kaune, bendras plotas yra per 81000 m², veikia 280 parduotuvės. 2008 m. Kauno „Akropolio“ pastatus valdančios bendrovės akcijas įsigijo Vokietijos „Deka Immobilien“. 

2009 m. pavasarį atidarytas „Akropolis“ Šiauliuose (49519 m² bendro ploto). Jame įsikūrę 158 nuomininkai.

2019 m. balandį 98000 m² ploto „Akropole“ atidarytas Rygoje. Statyba pradėta 2017 m. gegužę. Į projektą investuota beveik 180 mln. eurų.

2021 m. „Akropolis Group“, įsigijo prekybos centrą „Alfa“ Rygoje.

## Prekybos centrai
* Akropolis (Šeškinė), Vilnius
* Akropolis (Vingis), Vilnius
* Akropolis (Kaunas)
* Akropolis (Klaipėda)
* Akropolis (Šiauliai)
* Akropole (Ryga) (Ryga)
* Akropole Alfa (Ryga)


Akropolis by Augustas Didzgalvis.jpg|Vilniaus Akropolis (2022)
Vilnius Akropolis.jpg|Vilniaus Akropolis (2006)
Shopping Centre Akropolis Kaunas (6005351132).jpg|Kauno Akropolis
Klaipėdos Akropolis.JPG|Klaipėdos Akropolis
Nuklonas-baznycia-akropolis2009.jpg|Šiaulių Akropolis


## Išnašos
Senoji Žagarė

**Senoji Žagarė** – buvęs miestelis Joniškio rajono savivaldybėje, dabar šiaurės vakarinė Žagarės miesto dalis, kurią  Švėtės upė ir Žagarės tiltas skiria nuo Naujosios Žagarės.

Tai Žagarės senamiestis, saugomas valstybės kaip urbanistikos paminklas. Išsaugotas XVI a. gatvių tinklas, turgaus aikštė, akmeniniai grindiniai, raudonų plytų namai, beveik nesuardyta XIX a. architektūra, saviti pastatai (tarp jų vilnų karšykla), XX a. tarpukario muitinės pastatas, išlikę keletas XVII–XVIII a. molio ir vietinio dolomito statinių. Stovi medinė Senosios Žagarės Šv. apaštalų Petro ir Povilo bažnyčia, pastatyta 1712 m., už bažnyčios yra Senosios Žagarės miesto kapinės Švėtės pakrantėje. Išlikusi viena iš Žagarės sinagogų.

## Istorija

Iki XIX a. pabaigos dabartinėje Žagarės vietoje buvo du savarankiški miesteliai – Senoji Žagarė kairiajame upės krante ir Naujoji Žagarė dešiniajame. Senosios Žagarės dvaras minimas 1490 m. ant Žagarės I piliakalnio. 1495 m. prie jo leista rengti turgų, prieš 1499 m. pastatyta Senosios Žagarės Šv. apaštalų Petro ir Povilo bažnyčia. 1595–1797 m. Senojoje Žagarėje veikė muitinė. XVII a. Senoji Žagarė priklausė Biržuvėnų valsčiui. Miestelis labai nukentėjo per XVII–XVIII a. Šiaurės karus. 1857 m. Senosios ir Naujosios Žagarės miestelius nupirko Dmitrijus Naryškinas. 1897 m. Senojoje Žagarėje gyveno 2527 žmonės.

## Šaltiniai
Trasa Mont-Tremblant

Trasa **Mont-Tremblant** – Formulės 1 trasa šalia Saint-Jovite miestelio, Kvebeko provicijoje, Kanadoje. Joje 1968 ir 1970 vyko Formulės 1 Kanados Grand Prix lenktynės.
## Istorija
Trasa pastatyta 1964. Danga yra labai nelygi, dėl ko iš startavusių (per abejas GP) bolidų, nedaugelis pasiekė finišą. Vėliau trasa buvo modifikuota, bet Formulės 1 lenktynės čia nebebuvo organizuojamos.

## Statistika

## Adresas
1260 ch Principal
Mont-Tremblant
QC J0T 1Z0
Canada

## Nuorodos
* www.f1db.com  
* www.f-1.lt (liet. k.)
Gruodis (reikšmės)

**Gruodis:**
* gruodis – žiemos mėnuo.

Gruodis taip pat yra lietuviška vyriškos giminės pavardė. Pavardę turi šie garsesni asmenys: 

* Antanas Gruodis (1900–1993) – teisininkas, karininkas;
* Antanas Gruodis (1905–1978) – energetikas;
* Juozas Gruodis (1884–1948) – kompozitorius, pedagogas;
* Rimantas Gruodis (1946–) – kino režisierius, operatorius;
* Stanislovas Gruodis (1896–1990) – kunigas, pedagogas;
* Viktoras Gediminas Gruodis (1942–) – verslininkas, mecenatas;
* Vitalis Gruodis (1921–2011) – aktorius, režisierius;
* Vytautas Gruodis – vadybininkas.
Naujoji Žagarė

**Naujoji Žagarė** – buvęs miestelis Joniškio rajono savivaldybėje, dabar centrinė ir pietrytinė Žagarės miesto dalis, kurią Švėtės upė ir ant jos pastatytas Žagarės tiltas skiria nuo Senosios Žagarės. Naujojoje Žagarėje yra dauguma dabartinio Žagarės miesto svarbiausių objektų – miesto aikštė, mūrinė Naujosios Žagarės Šv. apaštalų Petro ir Povilo bažnyčia, Žagarės dvaras, dvi Žagarės sinagogos. Naujosios Žagarės žydų kapinės (minimos nuo 1748 m.) yra už miesto, važiuojant Raktuvės keliu pietryčių kryptimi.

## Istorija

Dabartinėje Žagarės vietoje iki XIX a. pabaigos buvo du savarankiški miesteliai – Senoji Žagarė kairiajame upės krante ir Naujoji Žagarė dešiniajame. XVI a. 1-ojoje pusėje apie Vilniaus vyskupo Jono dvarą dešiniajame Švėtės krante išaugo Naujoji Žagarė, kuri 1547 m. vadinama miesteliu, o 1592–1595 m. šaltiniuose jau vadinama miestu. Apie 1623 m. pastatyta Naujosios Žagarės bažnyčia, kurios statybai aukojo karalius Žygimantas III. XVII a. Naujoji Žagarė priklausė Šiaulių valsčiui.

Abu miesteliai labai nukentėjo per XVII–XVIII a. Šiaurės karus. Nuo XVIII a. 1-osios pusės čia kūrėsi žydai, veikė kahalai, XVIII a. 2-ojoje pusėje pastatytos pirmosios sinagogos. Nuo 1776 m. Naujojoje Žagarėje veikė Šiaulių verpimo ir audimo manufaktūros skyrius. 1857 m. miestelius nupirko Dmitrijus Naryškinas. 1897 m. Naujojoje Žagarėje gyveno 5602 žmonių. XIX a. pabaigoje Naujojoje Žagarėje buvo Žagarės valsčiaus būstinė.

## Šaltiniai
İbrahim Kutluay

**Ibrahimas Kutluajus** (**İbrahim Kutluay**; g. 1974 m. sausio 7 d.) – buvęs Turkijos krepšininkas, atstovavęs šalies nacionalinei rinktinei.

Didžiąją karjeros dalį žaidė Turkijos ir Graikijos klubuose. 2004–2005 m. sezone žaidė NBA „Seattle SuperSonics“ klube.

1996 m. Kutluajus U-22 Europos čempionate, mače prieš Italiją pelnė net 50 taškų. Eurolygos varžybose prieš Zagrebo „Cibona“ yra pelnęs 41 tašką. Ibrahimas Kutluajus dažnai patekdavo į geriausių tritaškininkų sąrašus.
Serkan Erdoğan

**Serkanas Erdohanas** (*Serkan Erdoğan*; g. 1978 m. rugpjūčio 30 d.) – Turkijos krepšininkas.

Atakuojantis gynėjas, žaidžiantis šalies nacionalinėje rinktinėje ir Ispanijos Alikantės Lucentum klube. Beveik visą savo karjerą praleido Turkijos klubuose: „Tuborg“, „Tofas“, „Ülker“. Į Ispaniją persikėlė tik 2005 m. 2005–2006 m. Eurolygos sezone Erdoganas Vitorijos klubui pelnydavo vidutiniškai po 10,7 tšk. Jis taip pat buvo rezultatyviausias rinktinės žaidėjas (po 16 tšk.) XV pasaulio krepšinio čempionate.
Dolskas

**Dolskas** () – miestas Lenkijoje, Didžiosios Lenkijos vaivadijoje, Šrimo paviete. Dolskas yra prie dviejų ežerų.

Nuo 1975 m. iki 1998 m.  miestas priklausė Poznanės vaivadijai.

## Šaltiniai
Teodoro Grotuso fondas

**Teodoro Grotuso fondas** – lietuviškas paramos fondas, įsteigtas 1994 m. birželio 17 d.

## Tikslai

* Atgaivinti Lietuvos mokslininko Teodoro Grotuso, gyvenusio Šiaurės Lietuvoje, Gedučių dvare, atminimą,
* remti Lietuvos švietimą, mokslą ir kultūrą,
* palaikyti tarptautinius mokslinius ryšius.

## Vadovybė
Valdybos pirmininkas – prof. Aivaras Kareiva.

Fondo valdybos nariai – prof. J. A. Krikštopaitis, prof. A. Survila, prof. V. Tamošiūnas, prof. R. Kazlauskas, T. Grotthusso giminaičiai M. Čiurlienė, M. Grotthussas, H. Grotthussas.

## Nuorodos, šaltiniai
* Teodoro Grotuso fondo valdybos veiklai – penkeri metai
Palacio San José

**San Chosė rūmai** () – buvusi asmeninė kaudiljo, generolo ir Argentinos Konfederacijos prezidento Chusto Chosė de Urkizos rezidencija. Dabar pastatas naudojamas kaip muziejus. Rūmai yra užmiestyje, Entre Rioso provincijoje, 23 km nuo Konsepsion del Urugvajaus miesto. Rūmų architektas – Pedro Fossati. Statybos vyko 1848–1858 m. Būdinga XIX a. vidurio Argentinos-Italijos architektūra. Yra 38 kambariai, biblioteka, valgomasis, virtuvės, poilsio aikštė, koplyčia, du bokštai. Naudojami brangūs ir ištaigingi baldai, veidrodžiai, paveikslai. 1935 m. rūmai paskelbti nacionaliniu paminklu.

## Nuorodos
* Internetinė svetainė
Justo José de Urquiza

**Chustas Chosė de Urkiza** (*Justo José de Urquiza y García*;  1801 m. spalio 18 d., Entre Rioso prov. –  1870 m. balandžio 11 d., San Chosė rūmuose) – Argentinos generolas ir politikas. 1854–1860 m. buvo Argentinos Konfederacijos prezidentu.

Kaip Entre Rioso kaudiljas, Urkiza rėmė Chuaną de Rosą. 1851 m. jis sukėlė maištą prieš de Rosą. Urkizą parėmė Brazilijos ir Urugvajaus liberalai. 1852 m. vasario 3 d. Kaseroso mūšyje de Rosos pajėgos buvo galutinai nugalėtos, o Urkiza tapo Konfederacijos laikinuoju vadovu. 1853 m. konsititucinė asamblėja pritarė Juan Bautista Alberdi parašytai konsititucijai. 1854 m. kovą Urkiza buvo inauguruotas prezidentu.

Jam valdant pagerinti užsienio santykiai, sustiprintas švietimas, pradėta neįsisavintų žemių kolonizacija ir pagerintas susisiekimas. Tačiau Buenos Airės smarkiai priešinosi Urkizos valdymui. 1859 m. susidūrė jo ir Bartolomé Mitre vadovaujamos pajėgos. Buenos Airės buvo priverstos pripažinti Konfederacijos pranašumą. Nors buvo pasirašytas taikos susitarimas, 1860 m. prasidėjo pilietinis karas. Pajėgos, vėl vadovaujamos Mitre, pasiekė pergalę. Urkiza (būdamas 69 m.) ir jo sūnūs buvo nužudyti Konfederacijos rezidencijoje, Palacio San José.

|-
Lucijus Tarkvinijus Senasis

**Lucijus Tarkvinijus Senasis** (*Lucius Tarquinius Priscus*) – Romos karalius iš Tarkvinijų () giminės (veikiausiai etruskų kilmės).

Tarkvinijus Senasis valdė nuo 616 m. ar 615 m. iki 578 m. ar 577 m. pr. m. e. Jo rūpesčiu Romoje buvo įvesta kanalizacija, pastatytas cirkas, Jupiterio šventykla (Kapitolijuje); jis parinko vietą Forumui. Taip pat Tarkvinijus Senasis sėkmingai kariavo su lotynais ir sabinais, paskleidė Romoje etruskų kultų ir papročių.

## Išnašos
Interleksis

**Interleksis** – kompiuterinis žodynas, „Alma littera“ leidyklos išleisto „Tarptautinių žodžių žodyno“ versija. Žodynas išleistas 2003 m. Nebeplatinamas.

Pasirinkus tarptautinį žodį, žodyne pateikiamas jo aiškinimas. Lietuviški (adaptuoti) žodžiai nurodyti sukirčiuoti, paprastai pateikiama ir žodžio etimologija.

Žodynui rodyti naudojamas originalus lietuviškas kirčiuotas šriftas Aistika® – naujausias UAB „Fotonija“ šriftas, skirtas elektroninei leidybai ir enciklopedinio pobūdžio leidiniams.

Žodyne yra daugiau kaip 20 000 žodžių.

## Šaltiniai
Jono Pauliaus I herbas

Popiežiaus Jono Pauliaus I (1912-1978) herbas – mėlyname herbiniame skyde trys auksinės penkiakampės žvaigždės (išdėstymas 1 ir 2). Skydo papėdėje sidabrinė kalva. Skydo sidabrinėje galvoje auksinis Šv. Morkaus Venecijos liūtas su sidabriniu nimbu laiko atverstą knygą. Joje užrašas – *PAX TIBI MARCE EVANGELISTA MEUS*.

Šv. Morkaus Venecijos liūtas primena tai, jog Jonas Paulius I buvo Venecijos arkivyskupas.
Gutenberg

Žodis **Gutenberg** turi keletą reikšmių:

# Johanas Gutenbergas, leidėjas;
# Gutenbergo projektas, viešo naudojimo kūrinių digitalizavimas.
Uostadvaris

**Uostadvaris** – kaimas Šilutės rajono savivaldybėje, Rusnės saloje, kairiajame Atmatos upės krante, 5 km į šiaurės vakarus nuo Rusnės. Priklauso Nemuno deltos regioniniam parkui. Įplaukti į Uostadvarį gana sudėtinga dėl nuolat užnešamo smėliu uosto žiočių.

Uostadvaryje yra žinybinis uostas, jo operatorius – valstybinė Vidaus vandens kelių direkcija, tad būtina gauti leidimą stovėti. Išlikęs XIX a. pabaigos Uostadvario švyturys (nebeveikia, yra kaip apžvalgos aikštelė), 1907 m. vandens kėlimo stotis (garo turbina, susiurbianti pievų vandens perteklių ir nukreipianti jį link Nemuno deltos, dabar polderių muziejus). 2007 m. buvo pastatyta šalia nauja vandens kėlimo stotis.

## Etimologija

Gyvenvietė tikriausiai gavo pavadinimą dėl Kuverto *dvaro* ir šalia buvusio *uosto*. Kaimas vadintas ik 1785 m. Dumbeln, nuo 1871 m. Kuwertshoff, 1785 m. Kuwertshof. Kita vertus, vietiniai žmonės žodžiu *osta* vadina upės žiotis, kas reikštų, kad Uostadvaris – tai dvaras prie Minijos žiočių.

## Istorija

XVIII a. minimas Uostadvario dvaras. Po katastrofiško 1888 m. potvynio įrengti pirmieji pylimai užliejamose pievose.

1917 m. kairiajame Atmatos krante buvo įrengtas uostelis upiniams laivams. Po Klaipėdos sukilimo kaimas perėjo Lietuvos Respublikos pavalduman, tarpukaryje uoste žiemodavo ledlaužiai: Rytprūsiams priklausę „Skirwieth“ ir „Weichsel“ bei lietuviška „Vėtra“.

1939 m. kraštas buvo perduotas Vokietijai, o Uostadvaris padovanotas Klaipėdos nacių vadui E. Noimanui. 1967 m. spalio 27 d. priskirtas Rusnės miestui, 1973 m. kovo 28 d. išbrauktas iš apskaitinių duomenų, bet 1993 m. vėl atskirtas ir atkurtas.

## Gyventojai

## Šaltiniai

## Nuorodos
*
Lenės apskritis

**Lenės apskritis** (), **Lenema** (*Läänemaa*) – viena iš 15 Estijos apskričių, esanti šalies vakaruose, Baltijos jūros pakrantėje. Šiaurės rytuose ribojasi su Harju, rytuose – su Raplos, pietuose – su Pernu apskritimis. Turi jūrines sienas su Hyju ir Sarės apskritimis. Administracinis centras – Haapsalu.

## Geografija
Apskritis išsidėsčiusi miškingoje ir pelkėtoje Vakarų Estijos žemumoje. Apskričiai priklauso ir gretimos salos Muhu sąsiauryje, iš kurių didžiausia – Vormsis.

## Gyventojai
Apskritis užima tik 14 vietą iš 15 pagal gyventojų skaičių. Miestai: Haapsalu, Lihula.

## Administracinis skirstymas

**Miestų savivaldybės:**
* 1 Haapsalu

**Kaimų savivaldybės:**
* 2 Hanila
* 3 Kulama
* 4 Lihula
* 5 Lenė Nigula (Vakarų Nigula)
* 6 Martna
* 7 Noarotsi
* 8 Nyva
* 9 Ridala
* 10 Vormsis

## Galerija

Haapsalu raudteejaama ooteplatvorm.jpg|Haapsalu
Roheline Lihula.jpg|Lihula
Õitsev karulauk Puhtulaiul.jpg|Puhtu
Koluvere linnus september 2014.jpg|Koluverė
Rälby tuulik.jpg|Relbis, Vormsis
Peraküla ranna telkimisala.jpg|Perakiula


## Nuorodos
* Oficiali svetainė 
* Lenemos portalas
Šturmai

**Šturmai** – kaimas Šilutės rajono savivaldybėje, 8 km į pietus nuo Kintų, prie Kuršių marių kranto. Kaime veikia UAB „Šturmų žuvininkystės įmonė“, pastaruoju metu vis daugiau užsiimanti turistų vežiojimu po Kuršių marias, yra nedidelis uostas prie marių. Pakelėje – restoranas. Pro Šturmus eina plentas .

## Istorija

Kaimas įkurtas prieš 1540 m. ir pavadintas jo įkūrėjo Jokūbo Šturmo vardu. 1730 m. vadintas jo savininko Filipo Daučo vardu (*Philipdautsch*), 1785 m. tapo pavaldus Rusnės seniūnijai. 1874 m. Šturmai priskirti Kintų apylinkei. 1939 m. Šturmai ir Ventė sujungti į Ventės savivaldybę.

Iki 1945 m. dauguma Šturmų gyventojų buvo protestantai ir priklausė Kintų parapijai. Dabar gyventojų dauguma – katalikai, bet yra likusių ir protestantų.

## Gyventojai

## Šaltiniai
Benedikto XV herbas

Popiežiaus Benedikto XV (1854-1922) herbas – perskeltame iš dešinės į mėlyną ir auksinį herbiniame skyde sidabrinė raudonu stogu bažnyčia. Skydo auksinėje galvoje juodas išskleidęs sparnus erelis su raudonu liežuviu.
Pernu apskritis

**Pernu apskritis** (), **Pernuma** (*Pärnumaa*) – viena iš 15 Estijos apskričių, esanti šalies pietvakariuose. Vakaruose skalauja Rygos įlanka. Šiaurėje ribojasi su Lenės ir Raplos apskritimis, šiaurės rytuose – su Jervos, rytuose – su Viljandžio apskritimis. Pietuose turi sieną su Latvija. Administracinis centras – Pernu.

## Geografija
Apskritis išsidėsčiusi labai pelkėtoje ir miškingoje Pernu žemumoje, prie Rygos įlankos. Svarbiausia upė – Pernu. Apskričiai priklauso Kihnu ir kitos mažesnės salos jūroje.

## Gyventojai
Apskritis užima 4 vietą pagal gyventojų skaičių Estijoje. Tačiau tankiau gyvenama tik šiaurinė dalis. Pietūs gyvenami retai. Miestai: Pernu, Sindis.

## Administracinis skirstymas

Po 2017 m. valdymo reformos apskrityje yra vienas miestas ir 6 kaimiškosios savivaldybės.

**Miestų savivaldybės:**
* Pernu

**Kaimų savivaldybės** (valsčiai):
* Leneranos valsčius
* Šiaurės Pernumos valsčius
* Torio valsčius
* Sardės valsčius
* Hedemėstės valsčius
* Kihnu valsčius

## Nuorodos
* Oficiali svetainė
Vera

**Vera** () – miestas Argentinoje, Santa Fė provincijos šiaurėje, 256 km į šiaurę nuo Santa Fė, į pietvakarius nuo Rekonkistos. Departamento centras.

Miestas įkurtas 1891 m. Miesto statusą gavo 1954 m. birželio 24 d.

Vera – svarbus transporto mazgas. Keliai į Santa Fė, Rekonkistą, Santjago del Esterą, Kanjada Ombu. Geležinkelio stotis.

## Šaltiniai
Alžyro vėliava

**Alžyro vėliava** – vienas oficialių Alžyro Liaudies Demokratinės Respublikos simbolių. Stačiakampė, su dviem vienodo pločio vertikaliomis juostomis: prie flagštoko – žalia, plazdančiojoje pusėje – balta. Vėliavos centre pavaizduotas raudonas pusmėnulis ir raudona penkiakampė žvaigždė.

Alžyro karinė jūrų vėliava nuo valstybinės vėliavos skiriasi tik tuo, kad karinės jūrų vėliavos kairiame viršutiniame kampe pavaizduoti du raudoni sukryžiuoti inkarai.

## Istorija
Anksčiausiai žinoma oficiali vėliava buvo raudoname fone, kiek pasislinkę nuo centro į flagštoko pusę, įkomponuoti balti pusmėnulis ir penkiakampė žvaigždė. Ši vėliava buvo naudojama nuo 1515 iki 1830 metų. Vėliau, Alžyrą valdant Prancūzijai, iki 1962 m., buvo naudojama Prancūzijos trispalvė.

Dabartinė vėliava buvo įteisinta 1962 metų liepos 3 dieną. Ji panaši į Alžyro nacionalinio išsivadavimo fronto (Front de Libération Nationale, FLN) vėliavą. Taip pat yra spėjama, kad tokią vėliavą XIX amžiuje naudojo kovotojas už Alžyro laisvę Abdelis Kadyras.

## Simbolika
Balta spalva reiškia tyrumą, žalia – islamą. Mėnulio pjautuvas buvo naudojamas ir prieš islamo atsiradimą. Tačiau, kadangi daugelis valstybių, kurių gyventojų daugumą sudaro islamo išpažinėjai, savo vėliavose naudoja pusmėnulį, šis simbolis tapo islamo ženklu.

## Nuorodos
*Alžyro vėliava  
*Alžyro vėliava 
*Vexilla-Mundi
El Rėjaus nacionalinis parkas

**El Rėjaus nacionalinis parkas** () – saugoma gamtos teritorija Argentinoje, Saltos provincijoje, Chuchujaus provincijos pasienyje, į rytus nuo Cheneral Gjuemeso. Plotas 441,62 km².

Parkas sudarytas saugoti ir pristatyti *[[Los Yungas]]* ekosistemą. Klimatas šiltas ir drėgnas (22–25 °C, 500–700 mm kritulių per metus). Flora labai įvairi ir kinta skirtingame aukštyje (750–2000 m). Stambiausi faunos atstovai – tapyrai, pekariai, jaguarai, pumos ir skruzdėdos.

Nacionaliniame parke gyvena išlikusios indėnų gentys. Parke taip pat gausu archeologinių radimviečių.

## Nuorodos
* Nacionalinių parkų administracija
Voyager programa

**„Voyager“ programa** – JAV nepilotuojamų skrydžių programa, skirta Jupiterio, Saturno, Urano ir Neptūno tyrimams. Abu „Voyager“ programos kosminių stočių „Voyager 1“ ir „Voyager 2“ skrydžiai buvo sėkmingi. Gauta daug informacijos apie dujinių planetų sandarą.

## Istorija
„Voyager“ programa iš pradžių laikyta „Mariner“ programos dalimi ir nepilotuojami aparatai vadinti „Mariner 11“ ir „Mariner 12“. Po to šie „Mariner“ zondai buvo perkelti į atskirą „Mariner“ Jupiterio-Saturno programą, kuri tapo „Voyager“ programa.

Iš dviejų Voyager programos aparatų „Voyager 2“ buvo paleistas pirmasis. Jo trajektorija buvo sumodeliuota taip, kad būtų išnaudotas neįprastas planetų išsidėstymas, kuris pasitaiko kas 175 metus. Šis išsidėstymas leido aparatui nuskristi į Jupiterį, Saturną, Uraną ir Neptūną.

„Voyager 1“ buvo paleistas po „Voyager 2“, jis skriejo trumpesne ir greitesne trajektorija ir pasiekė Jupiterį su Saturnu anksčiau, bet dėl to neaplankė kitų išorinių planetų. „Voyager 1“ aplankė Saturno palydovą Titaną.

Šiuo metu *Voyager 1* ir *Pionierius 10* yra toliausiai vienas nuo kito esantys žmogaus sukurti objektai kosmose.

## „Voyager“ konstrukcija

„Voyager 1“ ir „Voyager 2“ buvo naudojama trijų ašių stabilizavimo sistema, kuri padėjo išlaikyti erdvėlaivį nukreiptą tam tikra kryptimi.

## Šaltiniai